«VISION OF THE FJORDS» ER LEVERT OG SATT I RUTE MELLOM FÅM OG GUDVANGEN

The Fjords har tatt overlevering av «*Vision of The Fjords*». Endelig er det nye innovative *«Vision of The Fjords»* i rute mellom Flåm og Gudvangen. Fartøyet er det første i sitt slag i verden, dermed en teknologisk nyvinning og et pilotprosjekt med kombinasjonen hybrid fremdrift og et skrog av karbon.

«Vi er stolte og glade for å kunne tilby våre gjester et unikt fartøy, spesialbygget for å frakte turister på Nærøyfjorden, en UNESCO verdensarvpark. Med «*Vision of The Fjords*» har gjestene masse dekksplass å bevege seg på og innendørs kan de nyte fjorden og fjellene gjennom store panoramvinduer.» sier en fornøyd Rolf A. Sandvik, daglig leder The Fjords.

*«Vision of The Fjords»* er 40 meter lang, bygget i karbon med nye innovative hybrid løsninger og som medfører at hun kan gå på fornybar energi i Verdensarvparken Nærøyfjorden. Fartøyet vil seile helt lydløst inn og ut av Nærøyfjorden og gi gjestene på dette fartøyet en helt ny og nærere opplevelse av naturen i dette sårbare området som vi skal forvalte og bevare for fremtidige generasjoner. Skroget på *«Vision of The Fjords»* er konstruert på en slik måte at hun vil avgi svært få bølger og dermed minimere slitasjen på strandsonen i Verdensarvparken.

*«Vision of The Fjords»* vil også tilby sine gjester en uforstyrret reise når det gjelder audio visuell forurensing. Det blir anledning til å benytte seg av et nytt guidesystem fra Naviguiding, som vil gi gjesten mulighet til å ta med seg minnene fra sin reise i dette fantastiske området som en personlig minnebok på sine smarttelefoner og nettbrett. Dette vil også gi beboere og andre bruker av Nærøyfjorden en mer stille hverdag langs fjorden enn tidligere da guiding kun vil gå på våre gjesters hodetelefoner og dermed ikke forstyrre omgivelsene.

FAKTA

The Fjords DA - 50/50 eid selskap av Fjord1 og Flåm AS
Operer i Nærøyfjorden, Geirangerfjorden og Lysefjorden
Fjord1 AS og Flåm AS styrker satsinga på fjordbasert reiseliv med fokus på fornying av materiell og produktutvikling. Det nye selskapet har base i det sentrale Fjord-Norge
Daglig leder: Rolf A. Sandvik
Omsetning 2015: 105 mill.